༄༅། །ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་
རྟོགས་པའི་རྒྱན་གྱི་མཐར་ཐུག་པའི་ལྟ་བ་ཐལ་འགྱུར་དུ་འགྲེལ་ཚུལ་
གནད་དོན་གསལ་བའི་ཟླ་ཟེར་བཞུགས་སོ༎
༄༅། །རྒྱལ་ཡུམ་རིན་ཆེན་གསེར་གྱི་ཁ་འབྱེད་པ། །མི་ཕམ་ཆོས་རྗེ་ལ་འདུད་དེ་
ཉིད་ནི། །ངུར་སྨྲིག་གར་གྱི་རྣམ་རོལ་ཙོང་ཁ་པ། །སྲས་བཅས་ཞབས་རྡུལ་གཙང་མས་ཡན་
ལག་མཆོག །ཤིས་པར་མཛོད་ཅིག་རྒྱ་བོད་མཐའ་དག་གིས། །མ་རྟོགས་མ་སྨྲས་རྗེས་སུ་ཡི་
རང་ཡང༌། །རབ་དཀའ་རྒྱན་གྱིས་བལྟ་བའི་མཐར་ཐུག་ནི། །བླ་མའི་གསུང་བཞིན་བདག་གིས་
བཤད་པར་བྱ༎
དེ་ཡང་བྱམས་པ་དང་འབྲེལ་བའི་ཆོས་ཉི་ཤུ་ཞེས་གྲགས་པ་ལས། རྒྱན་གཉིས་དང༌།
འབྱེད་གཉིས་དང༌། རྒྱུད་བླ་མ་སྟེ་ལྔའི་ནང་ནས། མངོན་རྟོགས་རྒྱན་དང༌། རྒྱུད་བླ་མའི་ལྟ་བ་མཐར་
ཐུག་པ། ཐལ་འགྱུར་དུ་གནས་སོ་ཞེས། རྗེ་བཙུན་ཐམས་ཅད་མཁྱེན་པས་མཁས་པའི་ཚོགས་ཀྱི་
དབུས་སུ་ཡང་དང་ཡང་དུ་སེངྒེའི་ང་རོ་སྒྲོག་པར་མཛད་ལ། གསུང་ཡི་གེར་བཀོད་པ་ཡང་མཛད་
དེ། དེའི་གསུང་རྒྱུན་ཞིབ་པར། རྒྱལ་ཚབ་ཆོས་རྗེ་དང༌། མཁས་གྲུབ་ཆོས་རྗེ་དང༌། ཁོ་བོས་ཡོངས་
སུ་འཛིན་པ་ཆེན་པོ་རྒྱལ་མཚན་བཟང་པོ་ལ་སོགས་པ་དགོངས་པ་གཅིག་དང་དབྱངས་གཅིག་
དང་། མགྲིན་གཅིག་གིས་མཐུན་པར་གསུངས་སོ། །དེ་ཡང་རེ་ཤིག་གིས་ཕྱི་རོལ་པ། གང་ཟག་གི་
བདག་ཞེ་བས་ཐ་གཅིག་ཏུ་ཁས་ལེན་པ་དག་ལ་ནི། སྟོན་པས་བདག་དེ་ལས་བརྩམས་ཏེ། རྟག་མི་
རྟག་སོགས་གང་དུ་ཡང་གསུང་བར་མི་མཛད་པས། ལུང་མ་བསྟན་གྱི་ལྟ་བ་བཅུ་བཞི་སོགས་རྣམ་
པར་བཞག་གོ །སངས་རྒྱས་པ་ལ་ཡང་ཉན་ཐོས་སྡེ་པ་དག་ལ་ཆོས་ཀྱིས་བདག་མེད་བསྟན་པའི་
སྣོད་དུ་མི་རུང་བས། ཤས་ཆེར་གང་ཟག་རང་སྐྱ་ཐུབ་པའི་རྫས་ཡོད་བཀག་པའི་བདག་མེད་གཙོ་
བོར་སྟོན་ཅིང༌། ཆོས་ཀྱི་བདག་མེད་ནི། གཟུགས་ནི་དབུ་བ་བརྡོས་པ་འདྲ། །ཞེས་སོགས་མདོར་
བསྡུས་ཙམ་ལས་མ་གསུངས་སོ། །ཐེག་པ་ཆེན་པོ་ལ་ཡང༌། སེམས་ཙམ་པ་རྣམས་བདག་མེད་

166 མཁས་གྲུབ་རྗེའི་གསུང་འབུམ་ཀ་པ།
ཕྲ་མོ་སྟོན་པའི་སྣོད་དུ་མི་རུང་བས། གཟུང་འཛིན་རྫས་ཐ་དད་ཀྱིས་སྟོང་པའི་སྟོང་ཉིད་དང༌། ངོ་བོ་
དང་ཁྱད་པར་དུ་བཏགས་པའི་ཀུན་བཏགས་རང་གི་མཚན་ཉིད་ཀྱིས་གྲུབ་པས་སྟོང་པའི་སྟོང་ཉིད་
ཙམ་གཙོ་བོར་གསུངས་པས་དེའི་སྒོ་ནས་དེ་དག་གི་ལྟ་བ་རྣམ་པར་བཞག་གོ །དབུ་མ་པ་ལ་ཡང༌།
རང་རྒྱུད་པ་བདེན་པར་གྲུབ་པ་ཙམ་བཀག་པ་སྟོན་པའི་སྣོད་དུ་རུང་ལ། དེ་དང་མཐུན་པའི་ལྟ་བ་
དང་དེའི་སྟེང་དུ་ཐལ་འགྱུར་བ་ལ་རང་གི་མཚན་ཉིད་ཀྱིས་གྲུབ་པ་བཀག་པའི་ལྟ་བ་དེ་གཉིས་ལས།
སྔ་མ་སྔ་མའི་སྣོད་རུང་གི་གདུལ་བྱ་མང་ལ། ཕྱི་མའི་སྣོད་རུང་གི་གང་ཟག་རྣམས་ནི་ཉུང་སྟེ། ལྟ་བ་
ཟབ་མི་ཟབ་ཀྱི་དབང་དང༌། གདུལ་བྱ་སྐལ་ལྡན་མང་ཉུང་གི་ཁྱད་པར་རོ༎
དེ་ལ་མངོན་པར་རྟོགས་པའི་རྒྱན་འདིར་ནི། རང་རྒྱུད་པའི་ལྟ་བར་གྲགས་པ་དེའི་སྣོད་
རུང་མང་བས་དེ་དག་གིས་ཆེད་དུ་དེ་དག་གི་ལྟ་བ་དང༌། སྒྲིབ་པའི་རྣམ་གཞག་དང༌། ལམ་དང༌།
འབྲས་བུའི་རྣམ་པར་བཞག་པ་སྤྱིར་བཏང་དུ་རྒྱས་པར་གསུང་ལ། རང་བཞིན་གྱིས་གྲུབ་པ་བཀག་
པའི་བདག་མེད། ཆེས་ཕྲ་བ་ནི་དེའི་སྣོད་རུང་གི་གདུལ་བྱ་ཉུང་བ་དང་མཐུན་པར་མདོར་བསྡུས་
ནས། དམིགས་བསལ་དུ་གསུངས་ཏེ་འཆད་པར་འགྱུར་ལ། དཔེར་ན་སྡེ་བདུན་གྱི་ལྟ་བ་འཆད་པ་
ན། སློབ་དཔོན་ལྷ་དབང་བློ་རྗེས་འབྲངས་དང་བཅས་པ་དང༌། སློབ་དཔོན་ཆོས་མཆོག་གིས་མདོ་
སྡེ་པའི་ལུགས་སྤྱིར་བཏང་དུ་རྒྱས་པར་གསུངས་པ་དང་། སེམས་ཙམ་པའི་ལྟ་བ་དམིགས་བསལ་
དུ་བྱས་ནས། ཉུང་དུ་བཤད་ཅིང་མཐར་ཐུག་གི་ལྟ་བ་སེམས་ཙམ་དུ་བཀྲལ་བ་ལྟ་བུའོ། །བཀའ་
བར་པ་མཚན་ཉིད་མེད་པའི་མདོའི་གཙོ་བོ་རྒྱས་འབྲིང་བསྡུས་གསུམ་གྱི་དོན་ལ། སྦས་དོན་མངོན་
པར་རྟོགས་པའི་རིམ་པ་དང་། དངོས་བསྟན་སྟོང་ཉིད་གཉིས་ལས། སྔ་མ་རྗེ་བཙུན་གྱིས་རྒྱན་
འདིར་བཀྲལ་བའི་ལྟ་བའི་མཐར་ཐུག་རང་རྒྱུད་པ་ཕྱིན་གྱི་ལྟ་བར་མི་རུང་སྟེ། དེ་ལྟ་ན་རྩ་བ་ཤེས་
རབ་ཀྱི་ལྟ་བའི་མཐར་ཐུག་རང་རྒྱུད་དུ་གནས་པར་ཀུན་ཏུ་མཚུངས་སོ། །གལ་ཏེ་མདོ་དེ་དག་གི་
ལྟ་བ་མཐར་ཐུག་ཐལ་འགྱུར་དུ་གནས་མོད་ཀྱི། རྗེ་བཙུན་གྱི་རྒྱན་འདིར་དེ་ལྟར་མ་བཀྲལ་ལོ་སྙམ་
ན་བདེན་མོད་ཀྱི། ཇི་ལྟར་བཀྲལ་བའི་ཚུལ་འདི་དེ་མ་ཐག་ཏུ་འཆད་པར་འགྱུར་བས། དེའི་ཚེ་བློ་
གྲོས་ཀྱི་མིག་མ་ལྡོངས་པར་གྱིས་ལ་གུས་པས་ཉོན་ཅིག །དེའི་ཕྱིར་མདོ་དང་རྒྱན་གྱི་ཆེད་དུ་བྱ་
བའི་གདུལ་བྱ་ཐལ་འགྱུར་བ་ཡིན་གྱི། རང་རྒྱུད་པར་འཇོག་པ་གནས་མེད་དོ། །གལ་ཏེ་ཉན་ཐོས་

མངོན་རྟོགས་རྒྱན་གྱི་ལྟ་བ་ཐལ་འགྱུར་དུ་འགྲེལ་ཚུལ། 167
ཀྱི་སྡེ་སྣོད་ཡིན་ན། ཆོས་ཀྱི་བདག་མེད་མི་སྟོན་པས་ཁྱབ་བོ། །ཞེས་དང་། ངེས་དོན་གྱི་མདོ་ཡིན་
ན། དྲང་དོན་མི་སྟོན་པས་ཁྱབ་བོ། །ཞེས་དང༌། བསྟན་བཅོས་དེར་ཕྱི་དོན་ཡོད་པར་སྟོན་ན། ཕྱི་
དོན་འགོག་པའི་རིགས་པ་མི་སྟོན་པས་ཁྱབ་བོ། །ཞེས་དང༌། ཡང་བསྟན་བཅོས་དེ་རང་རྒྱུད་པའི་
ལུགས་སྟོན་ན། ཐལ་འགྱུར་པའི་ལུགས་མི་སྟོན་པས་ཁྱབ་བོ་ཞེས་སྨྲ་བ་ནི། ཤིན་ཏུ་རྩིངས་པ་སྟེ།
འཕགས་པ་བརྒྱད་སྟོང་པ་ཆོས་ཅན། མཐར་ཐུག་ཐེག་པ་གཅིག་ཏུ་སྟོན་པ་མ་ཡིན་པར་ཐལ། གང་
ཡང་དག་པའི་སྐྱོན་མེད་པར་ཞུགས་པ་ལ་”ནི། བླ་མེད་རྫོགས་བྱང་དུ་སེམས་བསྐྱེད་པའི་མཐུ་མེད་
དོ། །ཞེས་སོགས་ཀྱི་མཐར་ཐུག་ཐེག་པ་གསུམ་བསྟན་པའི་ཕྱིར། རྒྱན་ཆོས་ཅན། ཐེག་ཆེན་ཐུན་
མོང་མ་ཡིན་པའི་བསྟན་བཅོས་མ་ཡིན་པར་ཐལ། དབང་པོ་བརྟུལ་དང་རྣོན་པོ་དག །ཅེས་སོགས་
ཐེག་ཆེན་གྱི་ལུགས་བཞག་པའི་ཕྱིར། ཁྱབ་པ་གཉིས་ཁས་བླངས། སྔ་མ་དགོངས་པ་ཅན་དང༌།
ཕྱི་མ་བཏགས་པ་པའོ། །ཞེ་ན། འདི་ཡང་གདུལ་བྱ་མང་ཉུང་གི་དབང་གིས་སོ། །ཞེས་བཤད་ཅིང་
འཆད་པར་འགྱུར་རོ། །ཞེས་སྤྱིར་བཤད་ནས། ཁྱད་པར་དུ་འཆད་པ་ལ་གཉིས། རྗེ་བཙུན་བླ་མའི་
གསུང་ལས་ཇི་ལྟར་འབྱུང་བ། མངོན་རྟོགས་རྒྱན་ཉིད་ལས་ཇི་ལྟར་བསྟན་པའོ༎
དང་པོ་ནི། དེ་ནི་རིང་དུ་སོང་བར་བློས་ཀྱང་ལྷག་པར་འགྱུར། །ཞེས་པའི་ཊཱི་ཀར། འོ་ན་
མངོན་རྟོགས་རྒྱན་ལས། གཟུང་དོན་རྟོག་པ་སྤོང་ཕྱིར་དང༌། །འཛིན་པ་མི་སྤོང་ཕྱིར་དང་ནི། །རྟེན་
གྱི་བསེ་རུ་ལྟ་བུའི་ལམ། །ཡང་དག་བསྡུས་པར་ཤེས་པར་བྱ།’།ཞེས་རང་རྒྱལ་གྱི་ལམ་གྱིས་བཟུང་
བ་ལ་བདེན་ཞེན་གྱི་རྟོག་པ་སྤོང་ནུས་ཀྱང༌། འཛིན་པའི་བདེན་ཞེན་སྤོང་མི་ནུས་པར་གསུངས་པ་
དང༌། ཡང༌། ཉོན་མོངས་ཤེས་བྱ་ལམ་གསུམ་གྱིས། །ཉམས་ཕྱིར་སློབ་མ་བསེ་རུ་དང༌། །རྒྱལ་
སྲས་རྣམས་ཀྱིས་དག་པ་སྟེ། །ཞེས་བཟུང་བ་ལ་བདེན་ཞེན་ཤེས་སྒྲིབ་ཏུ་གསུངས་པ། ཇི་ལྟར་དྲང་
ཞེ་ན། དེ་ལ་བཟུང་བ་ཕྱི་རོལ་ཞེན་པ་སྤོང་པའི་དོན་ནི། ཕྱི་རོལ་གྱི་ཚད་མས་གྲུབ་ཀྱང༌། ཕྱི་རོལ་
བདེན་གྲུབ་རིགས་པས་ཁེགས་པ་དབུ་མ་པ་ལྟར་གཏན་ལ་ཕབ་པའི་དོན་བསྒོམས་ནས་བདེན་ཞེན་
1 ཞོལ། ཤོག ༣ ན ༡ ཞུགས་པ་ནི།
2 བསྟན་འགྱུར། དཔེ་བསྡུར་མ། དེབ། ༤༩ ཤོག ༡༡ ཕྲེང་། ༧
3 བསྟན་འགྱུར། དཔེ་བསྡུར་མ། དེབ། ༤༩ ཤོག ༡༣ ཕྲེང་། ༤

168 མཁས་གྲུབ་རྗེའི་གསུང་འབུམ་ཀ་པ།
སྤོང་བ་དང་། ཡང་ན་སེམས་ཙམ་པ་ལྟར། ཕྱི་རོལ་གྱི་དོན་རིགས་པས་བཀག་པའི་དོན་སྒོམ་པ་ལ་
བརྟེན་ནས་ཕྱི་རོལ་ཡོད་པར་འཛིན་པ་སྤོང་བ་གང་རུང་གཅིག་ལས་མི་འདའོ། །དེ་ལ་ཡང་། དང་
པོ་ལྟར་ན་མི་རིགས་ཏེ། ཕྱི་དོན་སྤྱིར་ཡོད་པར་འཇོག་ཐུབ་པ་ལ། བདེན་པར་ཡོད་པ་དེ་ཁོ་ན་ཉིད་
ལ་དཔྱོད་པའི་རིགས་པས་ཁེགས་པ་གཅིག་ཡིན་ན་ནི། དེ་ནས་འཛིན་པ་ལ་བདེན་པར་ཡོད་མོད་
ཀྱི་དཔྱོད་པ་ཞུགས་པ་ན། རིགས་པ་སྔ་མའི་མཐུ་ལ་བརྟེན་ནས་བདེན་མེད་དུ་རྟོགས་པར་ནུས་ཏེ།
འཕགས་པ་ལྷས། གང་གི་དངོས་གཅིག་དེ་བཞིན་ཉིད་མཐོང་བ། །དེ་ཡི་དངོས་ཀུན་དེ་བཞིན་ཉིད་
དུ་མཐོང༌།‘།ཞེས་གསུངས་པའི་ཕྱིར་རོ༎
༈ གཉིས་པ་ལྟར་འདོད་པ་ནི། སློབ་དཔོན་སེང་གེ་བཟང་པོ་ལ་སོགས་པའི་ལུགས་ཡིན་
ལ། དེ་ལྟར་ན་ཕྱི་རོལ་མེད་པར་ཚད་མས་གྲུབ་པ་ཡིན་ནོ། །ཕྱི་རོལ་མེད་པར་གྲུབ་ན། དེ་འཛིན་
པའི་ཤེས་པ་བཟུང་བ་ལས་རྫས་ཐ་དད་མེད་པར་ནི། སུ་དབང་པོ་རྟུལ་ཡང་གྲུབ་པས། འཛིན་པ་ལ་
བདེན་ཞེན་མི་སྤོང་བ་ནི། སྤྱིར་ཤེས་པ་བདེན་གྲུབ་ཏུ་ཁས་ལེན་པ་ལ་བྱེད་ཀྱི། གཟུང་འཛིན་རྫས་
ཐ་དད་ཀྱི་ཕྱེད་ཁེགས་ཤིང༌། ཕྱེད་བདེན་པར་འཛིན་པ་གཏན་མིན་པས་འཛིན་པ་བདེན་པར་སྨྲ་
བའི་རང་རྒྱལ་དང༌། གཟུང་འཛིན་གཉིས་མེད་ཀྱི་ཤེས་པ་དོན་དམ་དུ་གྲུབ་པར་སྨྲ་བའི་རྣམ་རིག་པ་
གཉིས་གྲུབ་མཐའ་མཚུངས་པ་མཚར། ཞེས་པ་ནི། གསལ་བྱེད་པའི་བཞད་གད་དོ། །འདིར། རང་
རྒྱལ་གྱི་ལམ་ཐེག་པ་འབྲིང་དུ་བསྟན་པ་ལ། བཟུང་བ་དང་། འཛིན་པ་ལ་བདེན་ཞེན་སྤོང་མི་སྤོང་གི་
ཁྱད་པར་གསུང་སྟེ། དེ་གཉིས་ཀྱིས་ཉན་ཐོས་ལས་ལྷག་པ་དང༌། ཐེག་ཆེན་ལས་དམན་པའི་ཕྱིར་
འབྲིང་པོའོ། །འདི་ནི་ཐེག་པ་ཆེ་འབྲིང་ཆུང་གསུམ་གྱི་གང་ཟག་གསུམ། དབང་པོ་རྣོ་འབྲིང་བརྟུལ་
བ་ཡིན་པས། བདག་མེད་ལས་ལྟོས་ཏེ་དབང་པོའི་རིམ་པ་གཞག་པ་སྟེ། ཐེག་ཆེན་ལ་ལྟ་བ་རབ་
དབུ་མའི་ལྟ་བ་དང༌། ཐེག་འབྲིང་ལ་ལྟ་བ་འབྲིང་སེམས་ཙམ་གྱི་ལྟ་བ་དང༌། ཐེག་ཆུང་ལ་ལྟ་བ་ཐ་མ་
གང་ཟག་གི་བདག་མེད་ཐུན་མོང་བའི་ལྟ་བ་བཞག་པ་ཡིན་ཡང༌། དེར་མ་ངེས་སོ། །དེ་ཁོ་ན་ཉིད་ཀྱི་
ལྟ་བ་གསུམ་ག་ལ་ཡོད་པ་ལྟར་ནའང༌། དེ་ཁོ་ན་ཉིད་མྱུར་དུ་གཏིང་དཔོག་མི་དཔོག་སོགས་ཀྱི་སྒོ་
ནས། དབང་པོའི་རིམ་གསུམ་མི་འགལ་ལོ། །འཛིན་པ་ཤེས་པ་བདེན་ཞེན་སྤོང་མི་ནུས་པ་དམན་
1 བསྟན་འགྱུར། དཔེ་བསྡུར་མ། དེབ། ༥༧ ཤོག ༨༦༩ ཕྲེང་། ༡༦ ནང་དུ་དྲངས།

མངོན་རྟོགས་རྒྱན་གྱི་ལྟ་བ་ཐལ་འགྱུར་དུ་འགྲེལ་ཚུལ། 169
ཁྱད་ལྟ་བུ་བསྟན་པའི་ཕྱིར།
མངོན་རྟོགས་རྒྱན་ནས་བཤད་པའི་བདག་མེད་ཀྱི་ལྟ་བ་ནི་མདོ་རྒྱན་
དང༌། འབྱེད་རྣམ་གཉིས་ལྟར་སེམས་ཙམ་ལ་བཤད་དུ་མི་རུང་ངོ་། །མངོན་རྟོགས་རྒྱན་ལའང༌།
དབུ་སེམས་སུ་འགྲེལ་ཚུལ་རྒྱ་གར་བ་རྣམས་ལའང་ཡོད་པས། དེ་དག་གི་རྒྱུ་མཚན་མང་དུ་བཤད་
དགོས་ཀྱང་། ཚིག་མངས་སུ་དོགས་ནས་རེ་ཤིག་ལ་མ་བྲིས་སོ། །ཞེས་སོ། །འདི་ནི་གོང་དུ་བཤད་
པ་རྣམས་ཀྱིས་རྩོད་པ་སྤོང་བ་ཡིན་ལ། དེ་ལ་ཡང་འགྲེལ་པ་ནས་བཤད་པའི་རྩོད་པ་སྤང་བ་དང༌།
མ་བཤད་པའི་རྩོད་པ་སྤངས་པ་གཉིས་ལས། འདི་ཕྱི་མའོ།
དེ་ལྟར་རྩོད་པ་སྤོང་དགོས་པའི་རྒྱུ་མཚན་ནི། འདི་དག་གི་སྔོན་དུ་ཏཱི་ཀར། གདགས་གཞི་
ཕུང་པོ་ལ་བདེན་པར་དམིགས་པའི་ཞེན་ཡུལ་སུན་མ་ཕྱུང་ན། བཏགས་ཆོས་གང་ཟག་ལ་བདེན་
པར་འཛིན་པའི་ཞེན་ཡུལ་སུན་མ་བྱིན་པས། གང་ཟག་བདེན་མེད་དུ་མ་རྟོགས་པའི་ཕྱིར། གང་
ཟག་གི་བདག་མེད་མཚན་ཉིད་རྫོགས་པ་མ་རྟོགས་པར་སྟོན་ནོ། །ཞེས་པ་དང༌། དེ་ཁོ་ན་ཉིད་ཀྱི་
ལྟ་བ་དང་བྲལ་ན་འཁོར་བ་ལས་མི་གྲོལ་བ་དང༌། འཁོར་བ་ལས་གྲོལ་བ་ལ་ལྟ་བ་དེ་དགོས་པར་
བསྟན་ལ། ཉན་རང་དགྲ་བཅོམ་པ་འཁོར་བ་ལས་མ་གྲོལ་བ་ནི། མཁས་པ་སུ་ཡང་མི་འདོད། ཅེས་
པ་དང་། ཁྱད་པར་དུ་ལུགས་འདི་ལ་བདེན་འཛིན་ཤེས་སྒྲིབ་ཏུ་འཇོག་པའི་ལུགས་ཀྱི། ཤེས་སྒྲིབ་
ཆུང་འབྲིང་ཆེན་པོ་དགུར་བྱས་ནས། ས་གཉིས་པ་སོགས་སྒོམ་ལམ་དགུས་སྤོང་བའི་རྣམ་གཞག་
ཁས་མི་ལེན་ཏེ། ཞེས་གསུངས་པ་རྣམས་ཐལ་འགྱུར་བའི་ལུགས་ཡིན་ན། དེ་ལྟ་ན་མངོན་རྟོགས་
རྒྱན་ཀྱང་ཐལ་འགྱུར་བའི་ལུགས་ཡིན་པའི་ཕྱིར། འདིར་མངོན་རྟོགས་རྒྱན་དྲངས་པའི་སྒྲིབ་པའི་
འཇོག་ཚུལ་འདི་དག་དང་འགལ་ལོ། །ཞེས་པའི་རྩོད་པ་སྤངས་པའོ། །ཤེས་ལྡན་དག་འདི་ཙམ་རེ་
གོ་ན་ཡང་། འཇུག་པའི་རྣམ་བཤད་ཀྱིས་མངོན་རྟོགས་རྒྱན་ཐལ་འགྱུར་དུ་བཀྲལ་བའི་ཚུལ་གོ་
བར་ནུས་པས། རྨོངས་པའི་མལ་ན་བག་མེད་པའི་གཉིད་མ་ལོག་པར་བརྩོན་པ་བསྐྱེད་ཅིག ། ༎
༈ ད་ནི་རྗེ་བླ་མའི་གསུང་བརླིང་བས་གོང་དུ་དྲངས་པ་དེ་དག་བཤད་པར་བྱ་སྟེ། དོགས་པ་
བླངས་པའི་དོན་ནི་བཤད་ཟིན་པ་དེས་གོ་བར་ནུས་ལ། ལན་ལ་གཉིས། བསྡུས་ཏེ་བསྟན་པ་དང༌།
ཚིག་དོན་མདོ་ཙམ་བཤད་པའོ། །དང་པོ་ནི། རང་རྒྱལ་འཕགས་པས་བཟུང་བ་བདེན་འཛིན་སྤོང་
1 ཞོལ། ཤོག ༤ བ ༤། གཙང༌། ཤོག ༤ ན ༢ ཐལ་འགྱུར་བར་

170 མཁས་གྲུབ་རྗེའི་གསུང་འབུམ་ཀ་པ།
ནུས་ལ། འཛིན་པ་བདེན་ཞེན་སྤོང་མི་ནུས་པ། རྒྱན་གྱིས་རང་ལུགས་མ་ཡིན་ཏེ། ཕྱི་དོན་ཚད་མས་
གྲུབ་མ་གྲུབ་གང་ཡིན་ཀྱང་དེ་མི་འཐད་པའི་ཕྱིར་ཏེ། ཕྱི་དོན་གྲུབ་ན། དེ་བདེན་མེད་དུ་རྟོགས་ན་བློ་
ཁ་ཕྱོགས་པའི་ཚེ། ཤེས་པ་ཡང་བདེན་མེད་དུ་རྟོགས་པའི་ཕྱིར་དང༌། ཕྱི་དོན་མ་གྲུབ་ན། འཛིན་པ་
བདེན་འཛིན་མི་སྤོང་བའི་དོན། ཤེས་པ་བདེན་གྲུབ་ཁས་ལེན་པ་ལ་ཐུག་པའི་ཕྱིར་རོ། །དེས་ན་འདི་
ནི་རེ་ཞིག་རྣལ་འབྱོར་སྤྱོད་པའི་དབུ་མའི་ལུགས་རྩ་བར་བཤད་ཅིང་། དེ་དང་མཐུན་པར་འཕགས་
སེང་གིས་བཀྲལ་བ་ཡིན་ལ། དེའི་རྒྱུ་མཚན་ཡང༌། ལུགས་དེ་ཙམ་གྱིས་འདུལ་བར་བྱ་བའི་གང་
ཟག་གི་དབང་དུ་བྱས་པ་སྟེ། སྔར་ཡང་བརྗོད་ཟིན་ཏོ༎
གཉིས་པ་ལ་བཞི། ལན་དངོས་བཤད་པ། རང་རྒྱལ་གྱི་ཐེག་པ་འབྲིང་དུ་བཤད་པ། རང་
རྒྱལ་འཕགས་པ་ལ་བདེན་མེད་རྟོགས་ཀྱང་ཐེག་ཆེན་དང་ཁྱད་པར་ཡོད་པར་བསྟན་པ། རྒྱན་གྱི་
རང་ལུགས་དབུ་མར་བཤད་དགོས་པའོ། །དང་པོ་ནི། དེ་ལ་གཟུང་བ་ཕྱི་རོལ་ལ་ཞེན་པ་སྤང་བའི་